Bekavart az Inter kapusának felesége
Julio Cesarral kész mihamarabb szerződést hosszabbítani az Inter, miután a brazil kapus felesége kijelentette, hogy párja kedvező ajánlatot kapott egy nagy klubtól.
Susana Werner, a brazil kapus felesége blogjában azt állította, hogy férjét egy „nagy klub csábítja” – s ezzel nyilván az Inter vezetőit igyekszik cselekvésre, a mielőbbi hosszabbításra ösztönözni. Az Inter részéről Marco Branca technikai igazgató erre úgy reagált, a szerződést hamarosan módosíthatják.

„Már dolgozunk az ügyön. Nem látom, hogy aggódnunk kellene, a megbeszélések nyugodt légkörben zajlanak” – jelentette ki Branca. A brazil válogatottal a soros világbajnoki selejtezőkre készülő Julio Cesar hűségéről biztosította az Intert és vezetőit, kijelentette, hogy az olasz együttes előnyt élvez nála.

Közben Olaszországban az szóbeszéd járja, hogy az Inter kapusát a Manchester United igyekszik elcsábítani Milánóból.
foci